
Da li je šerijat odredio granicu koja se ne smije prekoračiti kada je riječ o održavanju rodbinskih veza? Da li se u tom pogledu isto tretira čovjek čiji roditelji žive u istom gradu, odnosno državi? Allah vas nagradio!


* 
* 
* 
* 
* 
* 
* 

 
Da li je šerijat odredio granicu koja se ne smije prekoračiti kada je riječ o održavanju rodbinskih veza?

Šerijat nije vremenski regulirao pitanje posjećivanja rodbine. Čovjek je dužan obilaziti rodbinu shodno mogućnostima i običajnom pravu podneblja u kojem živi, i posjećivanje rodbine ne smije zapostaviti toliki vremenski period da se to smatra kidanjem rodbinskih veza. Na posjetu roditeljima ili rodbini utječu brojni faktori: materijalna i tjelesna mogućnost, udaljenost, potreba (bolest, slavlje, žalost itd.) Dakle, sve se ovo treba uzeti u obzir i tada se može donijeti približan sud o minimalnim posjetama roditeljima. Nema sumnje da je bolje što češće posjećivati rodbinu, zbog nagrade koju je Allah pripremio onima koji održavaju rodbinske veze ulijevajući time radost u srca svojih najbližih. Bitno je naglasiti da održavanje rodbinskih veza nije isključivo posjetom već se može manifestovati i na druge načine shodno okolnostima: pozivom, savjetom, matrijalnom pomoći itd.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


